Mu tütred on käinud mitmel laulupeol. Lauljana, mõtlen.    Pojad on samuti väga  lauluhimulised, aga seda on ka kõutsid märtsikuus.    Poegade lauluoskust iseloomustab lause, mida noorem neist kooli laulukoori katsetelt tulles ülirõõmsa häälega välja hõikas: "Teised lähevad homme jälle. Mulle ütles õpetaja, et ära sina enam laula!"    Paar päeva tagasi pida noorem poiss sünnipäeva, suveaeg, grillpidu sauna taga sõprade seltsis oli piisavalt lahe.    Repertuaar koosnes rahvalikest lauludest "Kui on meri hülgehall", "Ehitame maja", "Anna mulle andeks(ja küllap  ka siis)" ning last but not least "Veskimees".    ÕNNEKS hakkas kell kaks öösel vihma sadama.          Minia ütles, et ka tema ei pea viisi. Ma ei arvanud, et ta tõtt räägib.      Nüüd laulab ta teises toas unelaulu.  Ma oleksin pidanud tema juttu uskuma....          Pool tundi hiljem tegime miniaga katse ja lindistasime meid mõlemaid.  Kole.  Kui ma kunagi peaksin soovi  avaldama avalikult laulda, siis palun - kasutage kasvõi vägivalda, aga ärge laske mul oma soovi teoks teha!